



Vedtekter for Maurtua barnehage AS

§1 Eierforhold

Maurtua barnehage er en privat barnehage for barn i alderen 1 - 6 år.

Barnehagen er et aksjeselskap, og eies av Solveig Elverum Nygård og Inger-Lise Klæbo Nordgård. De er også ansvarlige for driften.

§2 Formål

Maurtua barnehage drives etter bestemmelsene i «Lov om barnehager», «Rammeplan for barnehager» og «Forskrift om systematisk helse- miljø og sikkerhetsarbeid i virksomheter». Barnehagen har utarbeidet et internkontrollsystem for å ivareta dette.

Barnehagen skal gi barn under opplæringspliktig alder gode utviklings og aktivitetsmuligheter i nær forståelse med barnas hjem.

§3 Opptak

Maurtuas opptakskrets er barn som bor i Stjørdal kommune.

Hovedopptaket skjer en gang hvert år. Søknaden sendes til Stjørdal kommune. Søknadsfristen er satt til 1.mars.

Informasjon om opptak kunngjøres i pressen og i sosiale medier.

Følgende prioriteres ved opptak:

1. Søsken av barn som allerede går i barnehagen.
2. Barn med nedsatt funksjonsevne. Det skal foretas en sakkyndig vurdering for å vurdere om barnet har nedsatt funksjonsevne.
3. Barn som det er fattet vedtak om etter lov om barneverntjenester §§ 4-12 og 4-4 annet og fjerde ledd
4. Barnehagen tar hensyn til barnegruppens sammensetning med tanke på alder og kjønn.

Barn som fyller ett år senest innen utgangen av august det året det søkes om barnehageplass, har etter søknad rett til å få plass i barnehage fra august i samsvar med Barnehageloven med forskrifter.

Barn som fyller ett år i september, oktober eller november det året det søkes om barnehageplass, har etter søknad rett til å få plass i barnehage innen utgangen av den måneden barnet fyller ett år i samsvar med Barnehageloven med forskrifter.

Tildelt plass beholdes til skolepliktig alder, eller til plassen sies opp.

Plassen i barnehagen må sies opp skriftlig med en måneds varsel, og gjelder fra den 01. i påfølgende måned.

Overflytting eller opptak til annen barnehage eller SFO kan ikke skje dersom det foreligger ubetalt kontingent/ kost fra tidligere tilbud.

§4 Oppholdsareal

Barnehagens netto leke- og oppholdsareal er fastsatt til minimum 4 m2 for barn over tre år, og 5,5m2 for barn under tre år

# §5 Betaling

Betalingssatser for barnehagene vedtas av kommunestyret etter bestemmelser i «Forskrift om foreldrebetaling i barnehagene».

Betalingssatsene følger Stortingets vedtak om maksimalpris i henhold til forskrift om foreldrebetaling i barnehager.

Foreldrebetalingen er for tiden (01.01.25) satt til kr 2000,- pr mnd. eks kost. for 100% plass.

Kostpenger er satt til kr 420,- pr mnd for 100% plass.

Foreldrebetalingen skjer forskuddsvis innen den første i hver måned.

Foreldre mottar faktura fra PBL Regnskap. Juli er betalingsfri måned.

Dersom betaling ikke skjer innen fristen sendes to purringer. Hvis betaling fortsatt uteblir sendes melding om øyeblikkelig oppsigelse av plassen.

# Søskenmoderasjon: Det gis 30% rabatt ved søsken i samme barnehage.

Ved søsken i annen barnehage, gis søskenmoderasjon til det yngste barnet.

# §7 Åpningstider

Barnehagen holder åpent fra kl. 06.45 til kl. 16.30 mandag til fredag.

Barnehagen stenger julaften, nyttårsaften, i mellomjula og i påsken. Barnehagen er feriestengt i uke 29 og 30.

Overskridelse av barnehagens åpningstid vil medføre bøtelegging.

Botens størrelse vil være på kr 100,- pr påbegynte kvarter.

# §10 Forsikring av barna

Barn i barnehagen omfattes ikke av Folketrygdlovens yrkesskadestønad. Vi har

derfor tegnet kollektiv ulykkesforsikring for alle barna i Maurtua barnehage.

Forsikringen dekker ulykkesskade som rammer barna mens de oppholder seg inne eller ute i barnehagen, samt på turer under barnehagens ledelse.

**§12 Foreldreråd/ samarbeidsutvalg**

Foreldrerådet består av foreldrene/ foresatte til alle barna i barnehagen og skal fremme deres fellesinteresser og bidra til at samarbeidet mellom barnehagen og foreldregruppen skaper et godt barnehagemiljø.

Samarbeidsutvalget består av 2 av barnehagens ansatte og 2 valgte foreldrerepresentanter.

SU skal være et rådgivende, kontaktskapende og samordnende organ. Barnehageeieren skal sørge for at saker av betydning legges fram for samarbeidsutvalget.

SU godkjenner årsplan i samarbeid med personalet, og tar opp saker som blir meldt inn av foreldre, og andre.

Vedtektene legges frem for samarbeidsvalget og godkjennes av barnehagens styre.

Vedtatt av Maurtua barnehages styre, som består av Solveig Elverum Nygård, Inger Lise Klæbo Nordgaard og Eva Valstad Gundersen 4/9-2024. Gjelder til nytt vedtak foreligger. Revideres før nytt barnehageår.

Revidert 4/9-2024.

**Reglement for Maurtua barnehage**

# Ferie

Barnet skal ha fire uker ferie i løpet av året, derav minst tre uker sammenhengende fra 1. juni til 15. august.

Jul /påske regnes som en ferieuke.

Foreldre/ foresatte må på forhånd inngå bindende avtale med styrer om tidspunkt for barnets ferie.

Før nytt barnehageår starter 15. august, skal alle barna som fortsetter fra forrige driftsår ha avviklet tre uker sammenhengende ferie.

Barn som skal over i skolen skal ha avviklet tre uker sammenhengende ferie før de slutter.

# Planleggingsdager

Personalet i barnehagen har fem planleggingsdager i året. Barnehagen er da stengt.

Planleggingsdagene skal i størst mulig grad være sammenfallende med planlagte fridager for elevene i grunnskolen.

# Permisjon

Permisjon fra plassen kan etter begrunnet søknad innvilges. Rimelige grunner til permisjon vil være når foreldre/ foresatte har omsorgspermisjon/ familieforøkelse eller studieopphold utenfor kommunen. Permisjon kan kun innvilges dersom et annet barn kan benytte plassen.

# Oppsigelse/mislighold av plass

Oppsigelsesfristen er en måned regnet fra den 1. i hver måned.

Barnehagen kan si opp barnehageplassen ved mislighold av plassen, oppsigelse kan gis

* ved manglende betaling
* dersom plassen benyttes uforholdsmessig lite.
* dersom plassen er tildelt på grunnlag av uriktige opplysninger gitt i søknaden.

Oppsigelsen kan ikke gis tilbakevirkende kraft. Det skal betales for hele oppsigelsestiden.